als_Latn dik_Latn ron_Latn
Por si të mos mjaftojë kjo, gjërat në X Factor në Zelandën e Re shkuan shumë larg.
Anëtarët e jurisë, britanikja Natalia Kills dhe i shoqi i saj, neozelandezi Willy Moon, poshtëruan kaq shumë një konkurrent, sa rrjeti televiziv vendosi pushimin e menjëhershëm të tyre, duke thënë se sjellja e tyre ishte e papranueshme.
Por çfarë ndodhi?
Në skenë ishte konkurrenti Joe Irvine, që këndoi “Cry Me A River”.
Por 28- vjeçarja Kills e sulmoi ashpër, duke thënë se ai ishte veshur krejt si i shoqi.
“Më vjen ndot sa shumë e ke kopjuar tim shoq. Nga flokët, tek kostumi, a nuk ke pak respekt për origjinalitetin? Ti je qesharak, ta shpif, më duket krim artistik kjo që bën ti. Më vjen turp që jam e ulur këtu në prezencën tënde. Nuk do ishte dinjitoze që të të jap një opinion,” tha Kills.
Irvine, i shokuar, iu përgjigj: “Pse, ti Kleopatra nuk kopjon?”
Gjërat nuk u ndalën, pasi i erdhi radha të shoqit të Kills.
Ai i tha Irvine se ngjan me personazhin e filmit “Psikopati”, Norman Bates.
“Është e frikshme kjo që bën ti,” tha ai.
“Është absolutisht e turpshme. Ti më sëmur mua. Ti nuk ke identitet. Më vjen turp që jam këtu”, vazhdoi e shoqja, Kills.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn